tomron87/hebrew-wikipedia-sentences-corpus huggingface dataset:
חניכי המחנה - חניכי המחנה עוזרים לדורי ורונה בחלומם לטוס לפריז.
אבא של רונה - בעל של עופרה דיין סער, אב לרונה ואב חורג ליולי.
אוהב לתקן מכוניות ולדבר עם רונה.
עופרה סער דיין - אמא של יולי, ואשתו של אבא של רונה.
אמא של דורי - אמא של דורי בספר, נותנת לדורי עצות ומאפשרת לאדם לגור איתם בבית.
יולי (שירן סנדל) - בספר היא השתנתה בהתנהגות אל רונה, אך מתנדנדת בהתנהגותה.
אדם (בן אדם) - החבר הטוב ביותר של דורי.
אחרי שאביו נכנס לכלא ל-4 שנים הוא ודורי מנסים לשכנע את אמא של דורי שהוא יגור אצלם בבית.
סיס - רונה ויולי מכנות אחת את השנייה כל הזמן "סיס" פירושו אחיות.
ארוחת בוצר - ארוחה שמשלבת בוקר + צהריים.
מיסייה לואי-לוי - מפקד המשטרה.
קב"ט נחשון - קב"ט ישראלי אשר מתגורר בצרפת.
הכוכבים של יולי ספרה של הסופרת סמדר שיר, הספר הוא מסוגת הרפתקאות בני נוער, הספר השני בסדרת ספרי גאליס.
מבוסס על סדרת הטלוויזיה "גאליס".
הספר מספר על המסע של יולי להשתנות ולהפוך "ליולי אחרת".
בשנה שעברה במחנה יולי לא קיבלה את אחותה החורגת רונה, והתייחסה אליה בזלזול.
בנוסף לכך יולי פגעה בדורי בן הזוג לשעבר שלה כשהשתמשה בו לצורכי פרסום בעצתה של חברה הטובה שרון.
יולי קיבלה המון "על הראש" דחו אותה מהמון פרויקטים ומבחינה חברתית אף אחד לא התקרב אליה.
יולי גם עזרה לאויב של חניכי גאליס סיימון אבל אחר כך עזרה לחניכים והתוודתה והתנצלה בפני החניכים ובעיקר בפני רונה ודורי.
יולי כעת מנסה לשנות את תדמיתה ובעזרת דורי, רונה, שרון, נינה, אבא של רונה ואמא שלה עופרה היא משתנה.
יולי לא ידעה איך להשתנות היא חשבה לגזור את שיערה אך זה לא עזר להשתנות שלה בעקבות שיחה עם נינה יולי פתחה בלוג ברשת הנקרא "סערת רגשות" בו היא מייעצת לנערים ונערות שזקוקים לעזרה בכל רחבי הארץ.
רונה מייעצת לה שבשביל יזרמו לבלוג שאלות היא צריכה לעשות תחרות ושהייה נער או נערה ברות המזל אשר תזכה בפרס ויולי מקשיבה לעצת רונה והפרס שיולי בחרה הוא סוף שבוע במחנה "גאליס".
בעקבות הפנייה של יולי לקוראים המון נערים ונערות פנו אליה לעזרה ו"סערת רגשות" זכה להמון פופולריות ברשת, אך משהו היה חסר ליולי אבל היה לה משהו חסר בלב, אמא שלה כבר לא תמיד משוחחת איתה ולא דואגת לה כמו פעם.
יולי סער (שירן סנדל) - מנהלת את בלוג "סערת רגשות" אשר עוזרים לנערים ונערות במצוקה.
היא משנה את האישיות שלה בעזרתו ומתייחסת לרונה יותר טוב והן נהפכות לחברות הכי טובות.
רונה דיין (מור פולנוהר) - אחותה החורגת של יולי, בת זוגו של דורי.
כאשר היא בלונדון משוחחת עם יולי ועם שאר בני המשפחה באמצעות "סקייפ".
בספר מרמזים על בואה של רונה לארץ ישראל ולחזרתה למחנה גאליס.
דוד דיין - אביה הביולוגי של רונה.
איש חם ואוהב את משפחתו בן זוגה של עופרה.
ועוזר ליולי בבלוג כאשר מתחזה לנערים בשביל לשמח את יולי בקידום הבלוג.
עופרה סער-דיין - אמה הביולוגית של יולי, בת זוגו של דוד.
אשת עסקים אשר לא מתפנה לבתה יולי ומזניחה אותה.
בספר היא גם משתנה ועוזרת ליולי בבלוג.
שרון (תמר עמית יוסף) - חברתה הטובה של יולי.
דורי אהרוני (דניאל גד) - האקס של יולי ובן זוגה של רונה.
לדורי יש שתי אחיות דנה ועלמה והיה לדורי אח בשם יואב.
עדי (מאיה קורן) - בת זוגו של הוגו.
הוגו (נוה צור) - בן זוגה של עדי, עוזר ליולי בקידום הבלוג.
יולי מספרת לו דברים אישיים אבל בלי שיולי יודעת מכניס את עדי לשיחה ויולי נפגעת מכך.
נערים ונערות שכותבים שאלות ליולי
איילת המייללת - נערה אשר בחרה כינוי על פי הספר שיולי ואמה נהגו לקרוא תמיד לפני השינה.
הנערה שהסתתרה בכינוי הזה הייתה אמא של יולי ויולי לא ידעה זאת.
ג'ינג'י - נער אשר הוריו תפסו אותו שולח ידיים מתחת לחולצתה של ביתם.
מאחורי הכינוי היה זה אבא החורג של יולי.
י"ס - נערה עם שם בדוי.
שרית - נערה כבדת משקל.
רימונה מדימונה - הוריה התגרשו כמו הוריה של יולי ולכן יולי הזדהתה איתה ויכלה לעוזר לה.
גאליס – המסע לאסטרה הוא סרט הרפתקאות, אקשן ופנטזיה אשר מבוסס על סדרת הטלוויזיה המצליחה "גאליס" של חברת דורי מדיה דרסט, ערוץ הילדים ו-HOT.
את הסרט יצרו במאי הסדרה עודד רז ותסריטאי הסדרה דוד דהן ועידו דרור.
עלילת הסרט עוסקת בדמויות הראשיות מהסדרה – יונתן, דני, ליעם, הוגו ויולי.
הסרט יצא לאקרנים ב-7 באוגוסט 2014, ובסוף השבוע הראשון שלו מכר כ-50,000 כרטיסים.
בעקבות הצלחת הסרט הוציאו מגזין מיוחד לסרט, ומספר של מוצרים כגון: מחברת של הסרט, קלסר של הסרט, די.וי.די של הסרט ועוד.
לסרט יצא אף שיר נושא מיוחד הנקרא "כמו כל יום" בביצוע עידן חביב.
ב-11 במאי 2016, ערוץ הילדים ב-HOT וב-yes הקרינו את הסרט בבכורה בערוץ.
למחרת, יום העצמאות, הוקרן הסרט פעם נוספת.
ב-3 באוקטובר אותה שנה הסרט הוקרן בערוץ 2.
בשיא תהילתו, נקלע יונתן (תובל שפיר) להרפתקה באסטרה – עולם מקביל לכדור הארץ, ופוגש בדמויות המקבילות לחבריו, שמשוכנעות שהוא הרמס, המיועד והגיבור של אסטרה, שישחרר את הארץ מידי אגיר, שליט אכזר ששיעבד את תושבי אסטרה, והכריח אותם לעבוד במחנות עבודה.
המפגש עם חבריו הישנים ועם טיקה (אליאנה תדהר) – כפילתה של דני ביקום המקביל ואהובתו המיתולוגית מלמד אותו שיעור על הנהגה, חברות, ובעיקר על אהבה.
דמות בגאליסדמות באסטרה שם השחקן/ית תיאור הדמותיונתן מיטרנייונתן מיטרני\הרמסתובל שפיר יונתן- גיבור הסרט הראשי.
עובר לעולם המקביל אסטרה, שם פוגש את הדמויות המקבילות של חבריו מכדור הארץ, אשר משוכנעים כי יונתן הוא הרמס, והוא מיועד להציל את אסטרה מידיו של אגיר, עריץ אכזרי שהשתלט על אסטרה.
הרמס- הכפיל של יונתן בעולם המקביל.
היה חבר בספטימה וגם בן זוגה של טיקה.
יצא להביס את אגיר ולא חזר.
חבריו בספטימה חשבו שהוא מת, אך הוא למעשה הדיח את אגיר, והשתלט בעצמו על אסטרה.דני רוביןטיקה אליאנה תדהר הכפילה של דני מעולם המקביל.
הייתה בת זוגו של הרמס ונפרדה ממנו והפכה לבת זוגו של טורסו.
היא היחידה שהאמינה שהרמס עדיין חי והוא עדיין יציל אותם.
ליעם בן בסטטורסו דניאל מורשת הכפיל של ליעם בעולם המקביל.
היה חברו הטוב של הרמס.
ולאחר שנעלם הפך לבן זוגה של טיקה ומשוכנע שהרמס הוא בוגד.
במהלך הסרט מאמין שיונתן הוא הרמס והם מתקוטטים ורבים על טיקה.יולי סערזויה שירן סנדל הכפילה של יולי בעולם המקביל.
בספטימה היא המדענית ומייצרת את הנשק וגם רופאה.
אלכימאית בדרגה 17. מאוהבת בהודור.
הוגוהודור נוה צור הכפיל של הוגו בעולם המקביל.
הוא בן האדם הכי חזק באסטרה והיחיד שהצליח לברוח מהמפעלים.
רוצה לחסל את טארלאן, כנקמה על שרצח את דיארה, אהובתו.
-טארלאןהנרי דודאיש קר רוח ואכזרי.
מנהל כח העבודה של המפעלים והרמס מינה אותו להיות ראש הצבא שלו.
רצח את דיארה, אהובתו של הודור.
-טיטו איצ'ו אביטל עוזרו הנאמן של טארלאן.
-דיארהליאת אזראהובתו של הודור אשר נרצחה על ידי טארלאן, ומאז הודור נשבע לנקום את מותה.
"גאליס המסע לאסטרה" זכה להצלחה רבה וביקורות חיוביות רבות.
הסרט מכר בסופ"ש הראשון שלו בקולנוע כ־50,000 כרטיסים ולבסוף הגיע למכירה של כ־200,000 כרטיסים ונחשב לשובר קופות של שנת 2014. הסרט הועמד ל"פרס אופיר".
בעקבות הצלחת הסרט הוצאה הודעה רשמית ממדיה פארן כי בשנת 2016 יצא סרט המשך, שלא יתקשר לעלילה של סרט זה.
הסרט נקרא גאליס: קונקט ויצא לאקרנים ב-14 באפריל 2016. עלילת הסרט שונה מעלילת "גאליס – המסע לאסטרה" ולא מתרחשת באותו עולם, אך כן מתרחשת בעולם מקביל.
גאלוס אנונימוס היה כרוניקן והיסטוריון עלום בן המאה ה-12. מחבר הכרוניקה -Gesta principum Polonorum ("מעשיהם העיקריים של הפולנים" בלטינית).
השם Gallus יכול להצביע אולי על מוצאו הצרפתי.
לפי מספר חוקרים פולנים, גאלוס אנונימוס יכול להיות זהה עם "אנונימוס", Anonymi Bele Regis Notarii כלומר ה"פקיד האנונימי של המלך בלה" שכתב את הכרוניקה ההונגרית בלטינית Gesta Hungarorum ("מעשי ההונגרים" בלטינית),
לא ידוע כמעט דבר על המחבר.
ידוע שלפני שבא לפולין היה בהונגריה, שם פגש במלך פולין בולסלאב השלישי, עקום הפה.
לפי דבריו עלה לרגל למקום פולחנו של אגידיוס הקדוש (ליד ארל שבצרפת).
כן ניכר בכתביו ידע לגבי סקנדינביה.
לפי טיב כתיבתו היה אדם מלומד, המפגין רמת השכלה המתאימה לבן אצולה או לנזיר ומומחיות בכתיבה.
סגנונו אופייני לצפון צרפת וארצות השפלה באותה תקופה.
אחד הפסלים הבולטים בפארק העירוני של בודפשט הוא פסלו של הכרוניקן האלמוני ההונגרי, אנונימוס, המפוסל כדמות עוטה ברדס ללא פנים.
את הפסל יצר הפסל מיקלוש ליגטי ב-1903.
גאליס - מתחילים מחדש הוא ספרה של הסופרת סמדר שיר המבוסס על הסדרה "גאליס".
רונה דיין- אחותה החורגת של יולי, אביה מוטי דיין, הולכת לבית ספר מוזיקה ותיאטרון, מתחברת ליאנה הסטודנטית מאמסטרדם, הופכת לחברתו של איתן ויולי מסננת אותה ואבא שלה לא עונה לה כל הזמן.
יולי סער- אחותה החורגת של רונה, מגונדרת, חברתו של ליעם שנעלם ולא עונה בכל פעם שהיא מתקשרת אליו, מתגעגעת לחבריה מגאליס ומסננת את רונה.
יאנה- חברתה הטובה של רונה.
מיסטר גף ריצ'רדסון- המורה בבית הספר, נותן יחס לתלמידיו גם אחרי סיום יום לימודים לא כמו כל המורים.
ליעם בן בסט- מסופר כי ליעם לא שמר קשר עם יולי כל החופש, נמצא במקסיקו אצל יונתן ודני, נמצא בכלא המקסיקני.
גאליס - הקיץ של רונה ודורי
גאליס - הכוכבים של יולי
גאליס - ליעם הולך בעקבות הלב
גאליס - יונתן ודני במבצע מקסיקני
את כל הספרים כתבה סמדר שיר.
גאליס - קונקט הוא סרט קולנוע ישראלי השני אשר מבוסס על סדרת הטלוויזיה המצליחה "גאליס" של חברת דורי מדיה דרסט, ערוץ הילדים ו-HOT, שיצא לאקרנים ב-14 באפריל 2016.
את התסריט כתבה שירלי מושיוף, ואת הסרט ביים אסף קורמן.
הסרט הופק על ידי "דורי מדיה פארן", מפיקי סדרת הטלוויזיה "גאליס", ביחד עם סרטי יונייטד קינג, שגם הפיקו את הסרט הקודם בסדרה.
לסרט יצא שיר נושא מיוחד בביצועו של הראל סקעת, "את לי הכל".
יונתן (תובל שפיר), עייף מלהיות 'המיועד', מקבל הצעה חד-פעמית מלארק (עופר שכטר), הבעלים של תאגיד "קונקט", לעבור לעולם "פאנטארקטיקה" שכולו כיף, בילויים וקניות ובו כל אחד חופשי לעשות רק מה שהוא רוצה, אבל כשהוא מגיע לשם, לא ברור לו האם הוא הגיע לגן עדן או לגיהנום.
דני (אליאנה תדהר) וחבורת גאליס ביקום המקביל יוצאים להצילו ולהשיבו הביתה, 'גאליס קונקט' מתרחש בעולם של "פאנטארקטיקה" שגונב את כל הרעיונות וההמצאות של בני האדם והופך אותם לחסרי שאיפות המבלים את זמנם בקניות ובמשחקי מחשב.
השאלה היחידה היא האם כשהם יגיעו אליו הוא ירצה לחזור?
השחקן / השחקניתדמות בפאנטארקטיקה דמות בעולם האמיתי תיאור הדמות אליאנה תדהרדני הכפילה\דני רובין דני רובין דני - חברתו של יונתן.
נכלאת ב"פאנטארקטיקה" על ידי דני הכפילה, אך משתחררת בעזרת דורי ויוצאת להציל את יונתן.
דני הכפילה - מפתה את יונתן לעבור ל"פאנטארקטיקה" בשביל לארק, וככל הנראה אף מנהלת איתו קשר רומנטי.
מפסיקה לעבוד בשביל לארק כאשר היא רואה אותו מענה את יונתן, ועוזרת להביס אותו, ובסוף הסרט עוזרת ליונתן, דורי הכפיל, דני האמיתית, יולי הכפילה, ואליס אשתו לשעבר של לארק להביס את לארק.
נענה להצעתה של דני הכפילה לעבור לעולם מקביל שנקרא פאנטארקטיקה לאחר שמתעייף מלהיות המיועד.
לכאורה מקריב את עצמו כדי להרוס את הצ'יפים-אך שורד.
דניאל מורשתליעם הכפיל - מנהל קשרי הלקוחות של התאגיד.
על פניו כריזמטי אך מתברר כעצלן שאוהב שעושים הכל בשבילו.
דניאל גדדורי הכפיל - מנהיג המורדים.
חזק ולא נשבר גם כשקשה.
בסוף הסרט הוא והחבורה מצליחים להביס את לארק ודורי הופך להיות חבר של דני הכפילה.
שירן סנדליולי הכפילה - הגאונה הטכנית של התאגיד.
חפרפרת המנסה להפיל את המשטר של לארק מבפנים אך בסוף דני הכפילה מגלה זאת ורוצה לעזור לה להפיל את התאגיד.
נוה צורהוגו הכפיל - "כלב" השמירה של לארק וראש מחלקת האבטחה של התאגיד.
עפר שכטרלארק טימיאן - הנבל של הסרט.
מנהל תאגיד גדול וזדוני בשם "קונקט".
ככל הנראה מנהל קשר רומנטי עם דני הכפילה כדי לנצל אותה ובעזרתה להביא את יונתן אל העולם שלהם אך בסוף הובס.
רותם סלעאליס הרובוטית\אליס האמיתית - אליס הרובוטית - מערכת ההפעלה הזדונית של עולם "פאנטארקטיקה".
נראית וקרויה על שמה של אשתו של לארק, אך בסוף הסרט יונתן מביס אותה.
אליס - אשתו לשעבר של לארק.
המציאה את הצ'יפ כדי שלארק יוכל להיכנס לתוך הראש שלה כי הוא חשד שהיא יוצאת עם מישהוא מאחורי גבו, ונכלאה על ידו לאחר שהפך לרשע.
משוחררת על ידי דני הכפילה ועוזרת להביס את לארק.אפרת אביבהסגנית של דורימורדת יחד עם דורי נגד לארק ואליס וסגניתו.
היא ועוד כמה מהמורדים השתכנעו להתחבר לצ'יפ.
גאליס היא סדרת נעורים ישראלית ששודרה החל מפברואר 2012 עד יולי 2016 בערוץ הילדים למנויי HOT בבימויו של עודד רז.
הסדרה עוסקת במחנה קיץ ששמו "גאליס", ובהרפתקה של חניכי המחנה.
"גאליס" היא סדרת ספין אוף של הסדרה "החולמים".
באוגוסט 2014, יצא הסרט "גאליס - המסע לאסטרה" המבוסס על הסדרה.
באפריל 2016 יצא הסרט "גאליס - קונקט" המבוסס על הסדרה.
בסיום עונה 6 היוצרים הודיעו כי הסדרה תשוב לעונה שביעית ואחרונה, אשר עלתה לשידור ב-30 במאי 2016.
הסדרה זכתה לפופולריות בקרב בני נוער, וכן זכתה בפרס סדרת השנה בטקס נבחרי הילדים בשנים 2012 עד 2016. בעקבות הצלחתה נמכרה הסדרה לערוץ Planet Kids האיטלקי ודובבה לאיטלקית.[1] הסדרה נמכרה לדיבוב גם לאנגלית ולהינדית.
לסדרה 7 עונות ו-213 פרקים.
בסדרת הטלוויזיה גאליס, בקיץ הראשון "צוות אולימפוס" התחרה נגד "צוות הרקולס", שלא הוצגו בו שחקנים.
בקיץ השני הצטרפו חניכים ל"צוות אולימפוס" והוא נחלק לשני צוותים, "צוות אכילס" (בעלי חולצות אפורות) בהנהגתו של אלכס, ו"צוות אתנה" (בעלי חולצות כחולות) בהנהגתה של נינה.
בקיץ השלישי לאחר שעזבו רוב החניכים, "צוות אולימפוס" (חולצות כחולות) חוזר, ולמחנה הצטרף "צוות טורינו" (בעלי חולצות אדומות) שהמחנה הקודם שלהם נסגר עקב תאונה.
בשל ריבים בהמשך הקיץ השלישי, מיקה החליטה לערבב את הצוותים טורינו ואולימפוס וכעת שמותיהם הם צוות 1 (חולצות אדומות) וצוות 2 (חולצות כחולות).
בקיץ הרביעי והאחרון "צוות אולימפוס" המקורי מתאחד (חולצות כחולות) והם מתמודדים נגד מחנה עתידים (חולצות אדומות).
יונתן מיטרני (תובל שפיר) - הפרוטגוניסט הראשי בסדרה.
בן זוגה הנצחי של דני, וחברו הטוב ביותר של ליעם.
נקרא על שם סבא רבא שלו מצד אמו, שמת כמה ימים לפני לידתו.
הוא הגיע מבית האומנה למחנה בעזרת "התורם האלמוני" שמתגלה בהמשך כארי, כדי שהוא ימצא בשבילו את לוחות הגורל.
בעונה הראשונה דני נפרדת ממנו והוא מתאהב בנינה.
בהמשך הוא נהיה בן זוגה, אך בסוף העונה הוא חוזר לדני.
בסוף העונה הראשונה גילה שארי הוא אבא שלו ונינה היא אחותו החורגת.
בעונה השנייה הוא בצוות אכילס ומחפש את גאליסיה, האוצר אותו אימו חיפשה לפני שנעלמה.
נפרד מדני כי חשב שהיא בגדה בו עם ברק ומתאהב בגאיה.
בסוף העונה השלישית הוא נפרד ממנה לאחר שגילה שהיא בגדה בו ועזרה לזרדה.
חזר לדני בפרק האחרון של העונה.
הציל את משפחתו ואת העיר גאליסיה אך קפא והפך לפסל.
בעונה הרביעית מתגלה כחי וגר עם רפאל ואנה שהתחזו למשפחתו.
בעזרת דני, ליעם ודורי גילה את האמת וחזר למחנה.
התאהב מחדש בדני אך היא נפרדה ממנו כי הוא נסחף לחיפוש אחר מעיין הנשמות.
רצה לוותר על הייעוד שלו וחשב שלשם כך הוא צריך להשמיד את המעיין כי כל הגלגולים הקודמים שלו גם היו המיועדים וחיפשו את המעיין.
גילה מאוחר יותר שדני היא הכוח שנותן לו את הייעוד ונסע אחריה למקסיקו והם חזרו.
בעונה השישית סירב לעזוב את מקסיקו עד שנאלץ לברוח.
בעונה זו חשבו כי הוא המיועד האפל ודני היא המוארת ולכן היא נפרדה ממנו.
בסוף העונה התגלה כי הוא המואר ודוד הוא האפל.
ניסה לספר על כך לדני וליעם אך הם לא האמינו לו.
דני חטפה את אימו מהעבר כדי שהוא לא ייוולד, אך בסוף היא גילתה את האמת ושלחה אותו ואת רות בחזרה לעבר.
הוא נתקע בעבר אך בעזרת נתנאלה גרינברג, גלגולה הקודם של דני ואשתו של דוד גרינברג, המיועד לפני יונתן הוא הצליח לחזור.
הציע לדני נישואים בסוף הסדרה והיא הסכימה.
דניאלה "דני" רובין (אליאנה תדהר) - נערה טובה, יפה וחכמה, בת זוגו הנצחית של יונתן.
הכוח שנותן לו את הייעוד.
נפרדה מיונתן בעונה הראשונה כי הוא לא רצה לעזוב איתה את המחנה, אך היא נשארה בסתר כדי לגלות את האמת ביחד עם ליעם.
בהמשך נחטפה על ידי סיימון, חולצה על ידי יונתן, נינה וליעם וסירבה לחזור ליונתן.
התאהבה בתום ונהייתה בת זוגו, אך כשגילתה שהוא עובד עם סיימון היא נפרדה ממנו.
בסוף העונה היא חוזרת ליונתן.
בעונה השנייה היא בצוות אתנה.
יונתן נפרד ממנה והיא התאהבה בברק.
נפרדה ממנו כשגילתה שהוא שיקר להם.
נכנסה לגאליסיה כדי לחפש דרך להציל את יונתן מהקיפאון, ונתפסת על ידי זרדה שמאיימת עליה ומכריחה אותה להישאר שם מגלה על מגן גאליסיה בעזרת דיראזור.
חזרה ליונתן בסוף העונה השלישית.
העונה נגמרת כשארי ורות סיפרו לה שיונתן מת והיא בוכה עליו.
בעונה הרביעית מגלה כי יונתן חי ומחזירה אותו למחנה ובהמשך חוזרת להיות בת זוגו, אך היא נפרדה ממנו כי הוא מסרב לוותר על החיפושים.
מתאהבת בדורי ונהיית בת זוגו.
בעונה החמישית יונתן בטוח שהיא הבוגדת וטיראן חטף אותה.
מגלה שהיא הכוח של הייעוד של יונתן.
בורחת למקסיקו בסוף העונה כדי שיונתן לא יהיה המיועד אך הוא מוצא אותה והם חוזרים.
בעונה השישית חושבת שהיא המיועדת המוארת ונפרדת מיונתן.
לאחר שמגלה את האמת מצילה את יונתן ורות.
יונתן מציע לה נישואין בסוף הסדרה והיא מסכימה.
ליעם בן בסט (דניאל מורשת) - חברו הטוב ביותר של יונתן שמגיע מבית האומנה למחנה.
התאהב בשרון ובסוף העונה נהייה בן זוגה.
עזר ליונתן, נינה ודני בחיפושים אחר לוחות הגורל.
בעונה השנייה הוא בצוות אכילס.
שרון נפרדה ממנו לאחר שקיבלה תצלום מזויף שלו ושל יולי מתנשקים לאחר שהשתכרו בגלל אלכס.
התאהב בנטלי מבלי לדעת שהיא עובדת עליו.
הציל את אחיו מהאחים רואס ונפרד מנטלי.
התאהב ביולי ונהייה בן זוגה בסוף העונה השלישית.
בעונה הרביעית הוא התמודד עם מותו של יונתן ולכן סירב לצאת לחפש אותו עד שפגש את רפאל.
הציל את יונתן עם דני ודורי.
בעונה הרביעית יחסיו עם יולי התערערו בגלל רותם.
נפרד מיולי אך כשגילה את האמת רצה לחזור אליה אבל היא חשבה שהוא גנב ממנה את הכסף.
בעונה החמישית ניקה את שמו וחזר ליולי.
בעונה השישית היה כלוא בכלא במקסיקו אך הצליח לברוח בעזרת יונתן ודני ביחד עם דוד.
רב עם יונתן והפסיק להיות חברו.
אביו השתחרר מהכלא והם התחילו מחדש.
עזר לדני ויונתן לאחר שגילה את האמת על דוד.
נפרד מיולי והתאהב בשרון, אך לאחר שגילה שהיא עוזרת לרועי הוא נפרד ממנה וחזר ליולי.
יולי סער (שירן סנדל) - נערה יפה וחכמה.
דוגמנית השנה לשנת 2011. בעונה הראשונה הייתה רעה ומניפולטיבית.
ניצלה את דורי בשביל הקמפיין והוא נפרד ממנה.
לאחר מכן עזבה את הקמפיין כי הבינה שהיא אוהבת את דורי.
נהיית בת זוגו לאחר שהוא חשב שרונה מאוהבת באדם.
איימה על רונה שלא תתקרב לדורי או שהיא תדאג שיעיפו אותו מהמחנה.
עזרה לסיימון אך בסוף העונה השתנתה, גילתה לכולם על שקריה ונפרדה מדורי.
בעונה השנייה היא בצוות אכילס ומנהלת בלוג אהבה.
השתכרה במסיבה בגלל אלכס, התנשקה לכאורה עם ליעם ולכן שרון הפסיקה לדבר איתה.
עזרה לנטלי להיות עם ליעם למרות שהתאהבה בו.
עזרה לליעם להציל את אחיו ונהייתה בת זוגו.
בעונה הרביעית רותם נקמה בה וגרמה לפרידה שלה ושל ליעם.
חשבה שליעם גנב ממנה כסף, אך כשגילתה את האמת היא חזרה אליו.
בעונה החמישית התקבלה לבית הספר של דורין פרייבורג לעיצוב אופנה.
בעונה השישית הייתה מדריכה אך לאחר שגנבה כסף היא פוטרה.
ליעם נפרד ממנה אך בעונה השביעית הוא חזר אליה לאחר שגילה את האמת.
בסוף העונה השביעית, ארי הציע לה את ההדרכה בחזרה.
דורי אהרוני (דניאל גד) - נולד עם בעיה בקרישת דם וחברו הטוב ביותר של אדם.
היה בן זוגה של יולי עד שגילה שהיא ניצלה אותו.
התאהב ברונה אך חזר ליולי לאחר שחשב שרונה אוהבת באדם.
יש לו בעיה של קרישת דם שמנעה ממנו להשתתף במחנה בעונה הראשונה אך הוא הגיע לשם בכל זאת ושיקר לאימו שהוא בפריז בעזרת רונה.
לאחר שיולי התוודתה על שקריה, נהיה בן זוגה של רונה.
בעונה השנייה היה בצוות אתנה והתגלה שהוא ורונה נפרדו כי היא עברה ללונדון.
הסכים לעזור להוגו בכך שיהיה בן זוגה של דפני כדי שהוגו ייבחן במקומו בבגרות בפיזיקה ויתקבל למכבי תל אביב.
התאהב בדפני באמת אך היא נפרדה ממנו כשגילתה שניצל אותה.
היא חזרה אליו כדי לנקום בו, אך בעזרת רונה שחזרה למחנה הוא נפרד ממנה ונהיה בן זוגה של רונה.
דפני התחרטה על מעשיה ועזרה להם לרמות בבגרות, אך כשהתגלה שמישהו חיבל במעשה הוא חשד בדפני אך לבסוף גילה שרונה עשתה זאת כדי שיבוא איתה ללונדון ואחר כך נפרד ממנה.
בעונה הרביעית עזר לדני בחיפושים אחר יונתן והתאהב בה.
לאחר שיונתן חזר הוא סירב לעזור להם והתוודה על אהבתו לדני.
בסוף העונה נהייה בן זוגה של דני.
עזר לטיראן כדי להחזיר לחיים את אחיו, יואב, שמת בגיל 13. בסוף התגלה כבוגד ודני נפרדה ממנו.
הציל את יונתן והתחרט על מעשיו.
בעונה השישית רצה לחזור לרונה.
רונה חזרה אליו לאחר שהבינה שהיא עדיין אוהבת אותו.
בעונה השביעית הואשם שצילם תמונה של רונה בעירום.
גילה ששרון עשתה זאת ובעזרת יולי הם גילו לכולם את האמת והוא חזר לרונה.
הוגו (נווה צור) - נער מלא, מחונן,גאון, תמים פחדן וחסר ביטחון.
התאהב בעדי בעונה הראשונה ונהייה בן זוגה.
בעונה השנייה היה בצוות אתנה.
עדי נפרדה ממנו לכאורה בגלל אחותה אך חזרה אליו.
נפרדה ממנו לאחר שגילתה שהוא ניצל אותה.
בעונה השלישית העלה בשבילה הפקה והיא חזרה אליו.
עזר לדורי עם מבחן הקיץ בפיזיקה.
בעונה הרביעית שיקר לכולם שהוא ועדי ביחד אך מאוחר יותר מתגלה שהיא עזבה אותו בשביל מישהו אחר.
במהלך החיפוש שלהם אחר האמזונה כחולת החזה הוא התאהב בגילי, נהייה בן זוגה ועזר לה להשיג את התרופה למחלה שלה.
בעונה השישית מתגלה שהוא וגילי נפרדו.
עדי רצתה לחזור אליו אך הוא סירב, עד שהבין שהוא עדיין אוהב אותה.
עדי ואדם ניצלו אותו ושיקרו לכולם שאדם הוא הכותב האמיתי של המערכונים, עד שבסוף הם הבינו את טעותם וביקשו ממנו סליחה.
בסוף העונה השביעית רואה ינשוף שמסמל לו לקחת סיכונים ומזמין את עדי לרקוד.
נינה בראון (ליאור כהן) (עונות 1–3 ראשית, אורחת בעונות 7,4) - בתה של עמליה, בתו החורגת של ארי ואחותו החורגת של יונתן.
התאהבה ביונתן בעונה הראשונה אך נפרדה ממנו לאחר שהבינה שהוא אוהב את דני.
בעונה השנייה הייתה המדריכה של צוות אתנה.
הואשמה שצילמה את התמונה של יולי וליעם אך בסוף התגלה שאלכס עשה זאת.
התאהבה באלכס ונהייתה בת זוגו.
רימתה במשימה תחת הוראות של אביו של אלכס כדי שאלכס לא יצטרך לעזוב.
אלכס גילה על כך ועזר לאביו לסגור את המחנה, אך שגילה שאביו שיקר לו הם חזרו והצילו ביחד את המחנה.
לאחר מותו של יונתן עברה לאוסטרליה.
בעונה הרביעית היא מורדמת ופניה נסרקות על ידי רופא אוסטרלי.
חזרה למסיבת הסיום בסוף העונה השביעית ביחד עם אלכס.
רונה דיין (מור פולנוהר) (עונה 1, 3, 6-7 ראשית) נערה טובה וחכמה, אחותה החורגת של יולי שמרבה לנצל אותה, יוצאת עם דורי.
צולמה על ידי שרון עם חזייה והתמונה הופצה בפני כל חניכי המחנה, רונה הייתה בטוחה שזה דורי אך לבסוף גילתה שזה שרון וטמנה לה פח יחד עם ליעם, דורי, הוגו ויולי.
שרון (תמר עמית יוסף) (עונה 1, 6–7 ראשית, אורחת בעונה 2) - נערה יפה וחכמה.
בהתחלה היא החברה הטובה ביותר של יולי ובת זוג בסתר של רועי המדריך ומנסה למנוע מארי ועמליה לגלות על כך לאחר מכן יוצאת עם ליעם.
בעונה 6 נהפכת למדריכה של אולימפוס בחלק ממזימה עם רועי, האקס שלה לאחר שהתגלה שחזרו בתחילת העונה השביעית רק כדי לעזור לרועי לסגור את גאליס כנקמה על פיטוריו במהלך העונה הראשונה.
לבסוף נתפסת ומחליטה לא לברוח עם רועי.
עדי דנציגר (מאיה קורן) (עונות 1–3 ראשית, 6–7 ראשית) בתו של השף גדי דנצינגר ואחותה של דפני.
בעונה הראשונה היא בזוגיות עם הוגו.
בעונה השנייה התגלה כי שמרה בסוד את הקשר הזה מאחותה ובאמצע העונה השנייה נפרדת מהוגו אך הם חוזרים בעונה השלישית.
בתחילת העונה הרביעית מסתבר שהיא והוגו נפרדו בגלל שעזבה אותו בשביל מישהו אחר.
בסוף עונה 6 נהפכת לבת זוגו של אדם, לאחר שמבינה שהוגו לא רוצה לחזור אליה.
בעונה השביעית משתנה ורוצה להיות מנחה בערוץ הילדים בעקבות מעשה התעללות שעשו לה.
לאחר שמתחרטת, היא נפרדת מאדם, מבקשת סליחה מהוגו ובסוף הסדרה הוא מזמין אותה לרקוד.
אדם (בן אדם) (עונה 1 ראשי, 6–7 ראשי) - חברו הטוב ביותר של דורי.
אביו נכנס בעונה הראשונה לכלא והוא גונב מחניכי המחנה רכוש על מנת להתפרנס בזמן שאביו בכלא.
דורי מציע לו לעבור לגור אצלו בסוף המחנה.
במהלך העונה הוא מאוהב ביולי ואחר כך ברונה.
בעונה השביעית מתחיל לשחק בסדרת מערכונים עם עדי בערוץ הילדים, היא נפרדת ממנו לאחר שגילתה שגנב מהוגו את המערכונים.
חושף בסוף העונה השביעית על מצבו הכלכלי, המעשים שעשה ומתנצל על כך.
אדוארד (אדי)/ברק הניס (עמרי לוקאס) (עונות 2–3 ראשי) - נסיך גאליסיה, בנם של זרדה ואיקרה.
בעונה השנייה נמצא במערכת יחסים עם דני אך הם נפרדים אחרי שדני מגלה שהוא נסיך גאליסיה.
בעונה השלישית מורד באימו ועוזר ליונתן ודני לשחרר בסופו של דבר את גאליסיה.
אלכס שמואלוב (מאור שוויצר) (עונות 2–3 ראשי, אורח בעונה 7) - ילד שמנת בן עשירים.
בן ליוכי שמואלוב איש עסקים עשיר, מצליח ותחמן.
בעקבות אביו לומד אלכס כיצד לתחמן ומרמה בכמה משימות אך בסוף העונה השנייה מבין שטעה ומתחיל להשתנות ולעשות מעשים טובים בעזרתה של נינה.
לאחר מכן הופך לבן זוגה, ומגיע עמה לפרק האחרון של הסדרה.
דפני דנציגר (גאיה טראוב) (עונות 2–3 ראשית) - בתו של השף דנציגר ואחותה של עדי.
נמצאת במערכת זוגית עם דורי אך הם נפרדים לאחר שמגלה שרצתה להכשיל אותו במבחן הבגרות, לאחר מכן הם משלימים.
בסוף העונה השלישית מקבלת ביטחון ולא שבה לפירנצה.
גאיה (שירה נאור) (עונות 2–3 ראשית) - אחותו של וולקן.
חיה בסתר בגאליסיה, ומתחבאת מפני זרדה ואיקרה שחושבים שהיא ברחה.
עוזרת ליונתן במסעותיו בעיר האבודה, לאחר מכן נהיית גם בת זוגו.
עוזרת בעונה השלישית לזרדה בגלל שהבטיחה לה שתחזיר לחיים את וולקן אחיה אך דני מגלה זאת ומשבשת את תוכניתה ובעקבות כך זרדה מקפיאה אותה.
בסוף העונה השלישית חוזרת לחיים יחד עם אחיה.
נטלי קידר/רואס (שני אטיאס) (עונות 2–3 ראשית) - בת למשפחת הפשע "רואס".
אחיו של ליעם גנב מאחיה כסף והיא מנסה להחזירו, מנסה להתקרב לליעם בתקווה שכך תוכל להגיע למירון אחיו.
היא ואחיה הוקפאו על ידי זרדה כאשר נכנסו לגאליסיה כחלק מתוכנית של יונתן וליעם.
ארז בראל (עומר דרור) (עונות 4–5 ראשי, אורח בעונה 7) - מנהיג "צוות טורינו".
שהוא מגלה שהיא ואודי זוג הוא מאיים על אודי שאם הוא לא יגרום למאיה להיפרד ממנו הוא יגיד למשטרה שהוא זה שדרס את דנה.
לבסוף הודה שהוא הדורס ונעצר.
חזר עם צוות טורינו בפרק האחרון של הסדרה.
מאיה נוריאל (רוני דלומי) (עונות 4–5 ראשית, אורחת בעונה 7) - חברה ב"צוות טורינו".
מאוהבת באודי אך חושבת שהוא זה שדרס את דנה ועוזרת לרשף למצוא הוכחה שאודי אשם, לבסוף מגלה שארז הדורס ועוזרת לאודי להוכיח שהוא לא אשם בדריסה של דנה.
אודי קורמן (בן רביד) (עונות 4–5 ראשי, אורח בעונה 7) - חבר ב"צוות טורינו".
"ילד טוב ירושלים" וטוב לב, מאוהב במאיה.
היה בטוח שהוא דרס את דנה ולכן הודה באשמה אך לאחר שנעצר הזיכרון חזר לו והוא נזכר שארז הדורס ולאחר שארז הודה, אודי קיבל עבודות שירות, השתחרר מהכלא וחזר אל מאיה.
רותם טישלר (מאיה שואף) (עונות 4–5 ראשית, אורחת בעונה 7) - חברה ב"צוות טורינו".
מנסה לנקום ביולי על עברה אך ברגע האחרון מתחרטת כי ראתה את האקס שלה דניאל וגילתה שעדין מאוהב בה.
מופיעה שוב בעונה 7 במסיבת הסיום של המחנה.
גילי אנג'ל (מיטל מיכאלי) (עונות 4–5 ראשית, אורחת בעונה 7) - חברה בצוות טורינו.
קלילה, מחוברת לטבע ואוהבת חיות.
חלתה במחלה אלפא 1 אך ארז הצליח להשיג לה את התרופות.
בגדה בהוגו לאחר העונה החמישית והשאירה אותו שבור לב.
דנה שוורץ (יונית טובי) (עונות 4–5 משנית) - הייתה חברה ב"צוות טורינו" עד שנפגעה בתאונת דרכים בה היו מעורבים אודי וארז.
ארי מיטרני/בראון (גיא זו-ארץ - ארי המבוגר (עונות 1–3 ראשי, 6-7 ראשי) אופק אהרוני - ארי הצעיר (עונה 7 אורח)) - אביו של יונתן, אביה החורג של נינה ובן זוגה של עמליה.
נדחף על ידי סיימון מצוק ואיבד את הזיכרון.
עמליה בראון (הדס קלדרון) (עונה 1 משנית) - אימה של נינה, ביתו של סיימון, בת זוגו של ארי ואימו החורגת של יונתן.
לאחר העונה הראשונה טיפלה בסיימון ולא חזרה לגאליס.
בעונה הרביעית מנהלת את המחנה ויוצרת קשר עם השוטר שהפעיל את מאיה ולבסוף הופכים לזוג.
אמרה שתחזור בעונה הבאה ולא חזרה.
מסופר שנסעה עם חבריה לתאילנד.
רועי (גל אמיתי) (עונה 1 משני, 6–7 ראשי) - מדריך צוות אולימפוס, אשר ניהל רומן נסתר עם שרון.
בעונה השישית רוצה לסגור את גאליס בדרך פוגע בהמון אנשים, מפליל את קובי ומפרסם תמונה של רונה בחזייה, אך לבסוף מתגלים כל מעשיו.
לא ידוע מה עלה בגורלו אחרי שברח מהמשטרה.
בנימין "בן" ברג (תומר קפון) (עונה 1 משני) - הילד הקטן ביותר בבית האומנה בסדרת הבת, "החולמים", אשר ביקש מאבן המשאלות ש"הכל יהיה רגיל", אך בלבו רצה להפוך לנער.
קירות המערה של שומרי הסוד נופלים עליו אך לאחר שיונתן וארי ראו את לוחות הגורל, בן חזר להיות ילד והצליח להשתחל ולצאת בחיים מהמערה.
סיימון בראון (אריה מוסקונה) (עונה 1 ראשי) - סבא של נינה ואבא של עמליה.
בעבר דחף את ארי מצוק.
בסוף העונה הראשונה הוא מציל את נינה מקירות המערה ונפגע במקומה.
בעונה השנייה מסופר שעמליה מטפלת בו.
איתן גולד (רודי סעדה) (עונה 1 משני) - העוזר של סיימון.
אידיוט גמור, הפנט את ליעם בפרקי הסיום של העונה הראשונה על ידי תליון גילגמש.
הופנט על ידי ליעם בעזרת תליון גילגמש.
עמון (לירון קורן) (עונה 1 משני) - חבר במסדר שומרי הסוד.
פועל בדרכים לא שקולות למנוע מיונתן את החיפוש אחר "לוחות הגורל".
כלא את יוהאן אביו את בנימין ואת מיקה.
סיימון שלח אותו ואת שאר שומרי הסוד הרחק ולא ידוע מה עלה בגורלו.
תום פרייליך (רועי ניק) (עונה 1 משני) - בן זוגה הקודם של דני.
יריבו של יונתן, רכש את המחנה כדי לשרת את סיימון ולצאת עם דני.
לאחר שדני גילתה את שיתוף הפעולה שלו עם סיימון טמנה לו פח עם יונתן, ליעם ונינה והעיפה אותו מהמחנה.
ארדואן (ליאור רז) (אורח בעונה 1) - אחראי וספק הנשק של סיימון כדי להשתלט על הצבא.
הסיבה שסיימון צריך את הכסף.
זרדה (אוולין הגואל) (עונות 2–3 ראשית, אורחת בעונה 7) אישה קרת לב ואכזרית.
אמו של אדוארד "ברק", ואשתו של איקרה.
מנסה ביחד עם סמארס למנוע מיונתן לשחרר את העיר.
השתלטה על העיר ושאבה את כל כוחו של יהלום גאליסיה.
הייתה מלכת גאליסיה במשך 17 שנים עד שיונתן שחרר את העיר.
בעונה השנייה הקפיאה את וולקן.
בעונה השלישית הקפיאה את דיראזור, ארי, גאיה, האחים רואס ורצתה להקפיא את דני.השמידה את מגן גאליסיה בכך שזרקה אותו לסיר חומצה.
ניסתה להקפיא את יונתן כדי למנוע ממנו להפעיל את היהלום.
יונתן הקפיא אותה בסוף העונה השלישית.
לאחר שחרור העיר ברחה עם משפחתה.
ריפאה את דוד והעניקה לו את הייעוד לפני אירועי העונה השביעית.
בעונה השביעית מנסה להשתלט שוב על גאליסיה, וקיבלה עזרה מדוד כאשר נתן לה הבטחה שיכתוב בספר שגאליסיה תהיה שלה.
הייתה המיועדת האפלה אך איבדה את הכוח לאחר שהרגה את דוד גרינברג.
בסוף העונה השביעית חוזרת לעבר ומנסה שוב לשאוב את כוחו של יהלום גאליסיה.
לבסוף יונתן עוצר אותה וסמארס של 1997 כולא אותה.
איקרה (שמוליק לוי) (עונה 2-3 משני) בעלה של זרדה ומלך גאליסיה.
נוהג במיוחד לאכול ונוטה להיכנס לארגז כאשר מתרחש משהו בעיר.
סמאראס (מיקי לאון-עונה 2 אלון חמאווי - עונה 3 ראשי, אורח בעונה 7) - מפקד הצבא של זרדה.
עזר לזרדה לעצור את האמיליה גריי.
בעונה 7 הוא כולא את זרדה בעבר לאחר שניסתה להשתלט על העיר בשנית.
יוכי שמואלוב (אלירן כספי) (עונות 2–3 משני) - אביהם של סיוון ואלכס.
איש עסקים עשיר, חמדן, מניפולטיבי ושקרן, רוצה להשתלט על מסילת הרכבת בשטח של "גאליס".
ורק לשם כך שלח את בנו אלכס למחנה "גאליס".
סיון שמואלוב (ורד פלדמן) (עונה 3 משנית) - אחותו של אלכס והבת של יוכי.
מתחזה לעובדת במשרד איכות הסביבה אך תוכניתה להרוס את המחנה ולבנות במקומו מסילת רכבת.
טיראן (אורי הוכמן) (עונות 4–5 ראשי) - אחיו של רפאל, לכאורה בעלה של טולה, שהחזיר אותה לחיים.
מתכנן לפתוח את מעיין הנשמות כדי להעיר את צבא ה-400 שיעזרו לו להשתלט על העולם.
ירה בדורי אך נהרג על ידי רשף בסוף העונה החמישית.
אקהרט טולה (ענת מגן-שבו) (עונות 4–5 ראשית) - לכאורה אשתו השתקנית של טיראן, שלא אוהבת שהוא מתערב בעניינים של רפאל.
בתחילת עונה 5 יונתן מגלה שהיא רוצחת שטיראן העיר.
מגלה שיונתן עבד עליה ורודפת אחריו ולבסוף רוצחת את רפאל.
ככל הנראה נהרגה בהשמדת המעיין.
מילי נגב (לירית בלבן) (עונה 5 משנית) - הייתה מנכ"לית חברת התרופות "פארמה פרופיט", ונהייתה שרת הבריאות.
קמצנית, שקרנית, רעת לב ואינטרסנטית.
נכלאה בכלא של האחים רואס בסוף העונה החמישית.
איתן (רום ברנע) (עונות 6–7 ראשי) - קפטן מחנה עתידים.
היה עם רונה בלונדון אך כשחזרו לגאליס היא נפרדת ממנו לאחר שמבינה שהיא אוהבת את דורי.
מחליט לעזור עם לרועי ושרון לסגור את גאליס בשביל להשיג מחדש את רונה.
מנו ספקטור (איציק כהן) (עונות 6–7 משני) - מנסה להשיג את הספר ולכתוב בו, לכאורה כדי להציל את בנו.
אך בעצם רוצה ליצור בעזרתו כיפת זכוכית שתכסה את כל המדינה וכתוצאה מכך אנשים יקנו ממנו חמצן.
בעונה השביעית חטף את לאון, ניקה ומורטון כתוצאה מעסקה שעשה עם דוד, אבל משחרר אותם כשיש פצצה.
הפצצה מנוטרלת ובעקבות זה הם משלימים.
דוד סטון (ניר שטראוס) (עונות 6–7 ראשי) - המיועד האפל.
לכאורה נכה.קיבל את הייעוד כשזרדה ריפאה אותו לפני אירועי העונה השביעית.
האויב הכי גדול של יונתן בכל הזמנים.
הצליח להסית את דני ויונתן אחד כלפי השני וגרם לדני לחשוב שהיא המיועדת.
הרעיל את סרחיו בכלא במקסיקו בעזרת רייסין כדי לקחת לו את נוצת המיועד.
ניסה להרוג את דני בעזרת רייסין ששם בעוגה שהכין לה.
לבסוף נהרג על ידי העוגה של עצמו לאחר שדני מרחה את העוגה על קצוות הספר.
ארמונד סטון/לוי (אנחל בונני) (עונות 6–7 משני) - אחיו הגדול ושותפו של דוד,ומוכן לעשות כל שיידרש על מנת לעזור לאחיו.
התחזה עבור דוד לשותף של ספקטור.
הפליל לכאורה את דוד כדי שיוכל לגנוב מסרחיו את נוצת המיועד.
ירה במכונת הזמן לאחר שדוד מת כדי שיונתן לא יוכל לחזור מעבר וכך לנקום את מות אחיו .
ניקה ירתה עליו חץ הרדמה רגע לאחר מכן, לא ידוע מה עלה בגורלו
ניקה (דניאל גל) (עונות 6–7 משנית) הבת של מרקה, חברה בשבט הפראים.
בוגדת בשבט שלה וביונתן אך בעונה השביעית עוזרת ליונתן להשמיד את ספר הבריאה.
מרקה (מאיה גסנר) (עונה 6 אורחת) מנהיגת שבט הפראים, אמא של ניקה.
מורטון (שגיא ברייטנר) (עונה 6 משני, אורח בעונה 7) - אח של סרחיו.
עוזר במשימה להשמיד את ספר הבריאה.
"סרחיו" (אורח בעונה 6) - אח של מורטון.
עזב את השבט והפליל את עצמו כדי להיכנס לכלא במקסיקו על מנת להגן על נוצת המיועד בכל דרך.
הורעל על ידי דוד בכלא.
רות מיטרני (תמר קינן - רות המבוגרת, סיוון מסט - רות הצעירה) (אורחת בעונות 3 ו-7) - אמו של יונתן.
חיפשה את "אבן המשאלות", "לוחות הגורל" ו"גאליסיה" כדי להגן על יונתן מפני הנבואה שאמרה שיקפא בעיר האבודה.
קופאת בגאליסיה על ידי זרדה אך חוזרת לחיים לאחר שיונתן מציל את העיר.
יוהאן (נבו קמחי) (עונה 1 משני) - מנהיג שומרי הסוד.
מנסה למנוע מסיימון למצוא את "לוחות הגורל" ולבסוף נותן ליונתן ללכת הישר ללוחות הגורל.
אלדד פייר (אלי קרן אסף) (אורחת בעונה 1) - שחקנית מהפסטיכף, רוצה להיות בתפקיד הראשי ולא אוהבת את העובדה שמייעדים אותו לרונה ומזלזלת בה.
חושבת בהתחלה שרונה באה כדי לבקש ממנה חתימה.
דורון שראוזינגר (עודד פז) (אורח בעונות 1, 5 ו-7) - הסוכן לשעבר של יולי ורונה.
טיפש, נוכל חפרן, מצחיק וקמצן.
קיבל צו הרחקה מיולי לאחר שלא שילם לה על היותה בסוכנות שלו.
בעונה השביעית נהיה הסוכן של עדי ואדם.
אריק מן (נתן רביץ) (עונה 1 אורח) - הבמאי של הפסטיכף, התרגש עד דמעות מהקול שיש לרונה וישר לוקח אותה לתפקיד ראשי בפסטיכף במקום יולי.
בסוף העונה איתן מאיים עליו בהוראת סיימון, שיפטר את רונה וייקח את יולי במקום.
וולקן (טל מוסרי) (עונה 2 ראשי אורח בעונות 3, ו-5 מופיע בעונה 7 כילד בתפקיד אורח) - חי בגאליסיה יחד עם אחותו גאיה.
משרת את זרדה ואיקרה ומסתיר את אחותו מפניהם.
הוקפא בסוף העונה השנייה על ידי זרדה.
חזר לחיים לאחר שיונתן שחרר את גאליסיה.
מירון בן בסט (אלירז שדה) (עונות 2–3 משני) - אחיהם של ליעם ואשל.
עבריין שגנב זהב מהאחים של נטלי ועל כן היא רוצה לנקום בו.
נחטף על ידם של האחים רואס אך לבסוף מצליח לברוח מהם בעזרתו של עילי.
עילי בן שושן (אור בן מלך) (עונות 2–3 משני) - מועסק על ידי "האחים רואס", מאוהב בנטלי שמזלזלת בו, לבסוף בוגד בהם ועוזר למירון לברוח מהם.
רפאל דרור (אלון נוימן) (עונות 4–5 משני) - אביה של אנה.
מתחזה לאביו של יונתן כדי לשמור עליו ולמנוע ממנו מלחפש את "מעיין הנשמות" על מנת לסכל את מזימת אחיו טיראן.
בתחילת העונה החמישית נרצח על ידי טולה, כשתקעה סכין בגבו.
אנה דרור (יעל חוטומלנסקי) (עונות 4–5 משנית) בתו של רפאל.
מתחזה לנינה, אחותו החורגת של יונתן.
בעונה החמישית עוזרת ליונתן למצוא ולהשמיד את מעיין הנשמות.
אריק טישלר (מייקל לואיס) (עונות 4–5 אורח) - אחיה הגדול של רותם.
עוזר לה בתוכנית שלה לנקום ביולי.
לרוב משתמש בהן בשביל האינטרסים של אחותו.
רשף ברקאי (תום גרציאני) (עונות 4–5 משני) - שוטר.
שחוקר את התאונה של דנה בסוף העונה הציל את דורי יונתן ואנה בכך שהרג את טיראן עם אקדח בסוף עונה 5. נהיה בן זוגה של מיקה בסוף העונה החמישית.
דנה אהרוני (נוי קרקו) (אורחת בעונות 1 ,3 ו-6) - אחותו של דורי ואחותה התאומה של עלמה.
עלמה אהרוני (הדר קרקו) (אורחת בעונות 1 ,3 ו-6) - אחותו של דורי ואחותה התאומה של דנה ובתה של אלה.
חואן (דוריאל זוהר) (עונה 6 אורח) - מלך הכלא במקסיקו.
במהלך ישיבתו בכלא מגלה כי ישראלים נכלאים בו לחינם.
קובי (יעקב) בן בסט (נירו לוי) (עונות 6–7 משני) - אבא של מירון, אשל וליעם.
ישב בכלא 10 שנים, משתנה לטובה.
הופלל על ידי רועי ושרון ונכנס לכלא אך משתחרר לאחר שארי מגלה את האמת.
לאון ספקטור (טום באום) (עונות 6–7 משני) - הבן ההומוסקסואל של ספקטור.
גיורא חמיצר (בתפקיד עצמו) (אורח בעונה 7) - יצר את המשימה בין עתידים לגאליס לכבוד המשימה האחרונה, אשר קובעת מי יסגור את המחנה.
דניאל (אורי בלופרב) (אורח בעונה 4,5) - החנון מהיסודי שבו למדו יולי ורותם, רותם הייתה מאוהבת בו כל היסודי ובעונה 5 בזכות יולי, הם חוזרים להיות זוג.
נתן בראל (אקי אבני) (אורח בעונה 5) - אביו של ארז.
עזב את ארז ואימו בגיל קטן.
סיגריט (בת אל פאפורה) (עונה 5 משנית) - מדריכה את יונתן על מנת שישמיד את המעיין.
דורין פרייבורג (דורין אטיאס) (אורחת בעונה 5) - מוזמנת לתצוגת האופנה על ידי יולי, על מנת שדורין תקבל אותה לבית ספרה.
הילי דהן-דרור (אמירה בוזגלו) (אורחת בעונה 7) - מנהלת ערוץ הילדים.
ביקשה מעדי לבוא להנחות בערוץ בשל התפרסמותה אך היא סירבה.
אבא של אדם (אורי קלאוזנר) (אורח בעונה 1) - אבא של אדם שנשלח לכלא לאחר שהפלילו אותו.
מיקי (מורן מרציאנו) (אורח בעונה 6) - דודו של אדם.
ניסה לעזור להבין מדוע אדם בזבז את כל כספו.
אמא של דורי (אלינור סלע) (אורחת בעונה 1) - אימו של דורי.
דורי נאלץ לשקר לה שהוא בפריז כאשר בפועל היה במחנה.
הגיעה למחנה על מנת לברר אם דורי באמת בפריז.
בנוסף מופעים השחקנים יניב ביטון שמעון מימרן בתפקידי אורח לאורך הסדרה.
גאליה קלטיקה הייתה אזור גאוגרפי ותרבותי של גאליה, שאוכלוסייתו הורכבה בעיקר מקלטים.
כיום, אזור זה משתרע על חלקים של שווייץ, צרפת, לוקסמבורג, וגדתו המערבית של הריין בגרמניה.
לפי יוליוס קיסר ומספר אתנוגרפים רומיים, גאליה חולקה לשלושה אזורים, בכל אחד מהם עם ותרבות שונים: בלגיקה, אקוויטניה, וקלטיקה.
תושבי אזור קלטיקה קראו לעצמם קלטים.
לאחר שהרומאים כבשו את כל גאליה, הם חילקו אותה לפרובניקיות, וגאליה קלטיקה חולקה בין גאליה אקוויטניה וגאליה לוגדוננסיס.
גַאלְוַואן (בסינית: 加勒万, באנגלית: Galwan) הוא נהר הזורם מאזור אקסאי צ'ין השנוי במחלוקת, בדרום שינג'יאנג שבסין ועד לדאק, שבהודו.
מקורו באזור של סמזונגלינג שבמזרח רכס קארקוראם, הוא זורם מערבה ומצטרף לנהר שיוק ב .
זה הוא אחד מהנהרות שנשפכים אל נהר האינדוס במעלה הזרם שלו.
הנהר קרוי של שמו של החוקר הלדקי "גוּלַם רַסוּל גאלוואן" שמיפה את האזור תחת משלחת בריטית בשנת 1899.
אורך הנהר כ-80 ק"מ וזרימתו מהירה.
אזורים משמעותיים לאורך הנחל וסביבותיו נמצאים בסכסוך גבולות ארוך שנים בין שתי מעצמות הגרעין סין והודו.
ואף ידע קרבות עקובים מדם במהלך מלחמת הודו–סין וזמנים נוספים.
חברת גאלופ בע"מ היא חברת אנליטיקה וייעוץ אמריקאית הממוקמת בוושינגטון די.
סי., אשר מוכרת לציבור בעיקר בזכות סקרי דעת הקהל שלה הנערכים ברחבי העולם.
החברה הוקמה על ידי ג'ורג' גאלופ בשנת 1935. משנות ה-80 החלה החברה להתמקד באנליטיקה ובייעוץ אסטרטגי לארגונים ברחבי העולם.
החברה מציעה גם ייעוץ חינוכי, ספרי עסקים וניהול, עריכת סקרים ועוד.
חטיבת Gallup Poll מבצעת באופן יומיומי סקרי דעת קהל בארצות הברית.
תוצאות הסקרים, ניתוחים שלהם וסרטונים המבוססים עליהם מפורסמים מדי יום כחדשות מבוססות נתונים.
החטיבה מודדת ועוקבת אחר עמדות הציבור בנוגע לנושאים פוליטיים, חברתיים וכלכליים, לרבות נושאים רגישים או שנויים במחלוקת.
עריכת סקרים מביאה לחברה הפסדים כספיים של כ-10 מיליון דולר בשנה, אך מעניקה לה את החשיפה של מותג מפורסם, המסייע בקידום שאר עסקיה.
הסקרים מבוססים על 1,000 ראיונות טלפוניים בכל יום, 350 ימים בשנה, מתוכם 70% בטלפונים סלולריים ו-30% בטלפון קווי.
לשם כך נדגמים מספרי טלפון באקראי, עם שיחות חוזרות עבור מספרים שלא נענו.
כל הראיונות נעשים עם מראיין אנושי, עם אפשרות לשפה הספרדית לדוברי השפה.
על מנת לתקן דגימות לא פרופורציונליות (למשל, דגימת יתר של צעירים), מקצה גאלופ משקל שונה למשיבים שונים.
בשנת 2005 החלה גאלופ בפרויקט "Gallup World Poll", הסוקר באופן רציף אזרחים במעל 150 מדינות ואזורים, המייצגים יחדיו יותר מ-98% מהאוכלוסייה הבוגרת בעולם.
הסקר מורכב מיותר ממאה שאלות גלובליות וכן שאלות ספציפיות לאזורים נפרדים.
הוא כולל את הנושאים הגלובליים הבאים: חוק וסדר, מזון ומקלט, מוסדות ותשתיות, משרות טובות, רווחה ובריחת מוחות.
לצורך הסקר מראיינת גאלופ כ-1,000 תושבים בכל מדינה.
אוכלוסיית היעד היא כלל האזרחים בגילאי 15 ומעלה שאינם מייצגים את המדינה או את מוסדותיה.
גאלופ מתשאלת את כל המשיבים בשפתם.
במדינות בהן לפחות 80% מהאוכלוסייה זמינה באמצעות טלפון משתמשת החברה בסקרים טלפוניים, ואחרת – בראיונות פנים אל פנים.
גאלופ קוריאה או מכון המחקר גאלופ קוריאה היא חברת מחקר דרום קוריאנית שנוסדה על ידי פארק מו-יק ב-1974 והפכה לחברה ב ב-1997. היא ידועה בעיקר בשל ביצוע סקרים ציבוריים בנושאים פוליטיים, בידור, ספורט, כמו גם בנושאים חברתיים.
בשנת 1974, ייסד פארק מו-יק את חברת סקרי דעת הקהל הראשונה בקוריאה הדרומית, "סקרי קוריאה", בג'ונגנו-גו, סיאול.
החברה הפכה לחברה ב ב-1979, לאחר משא ומתן עם שהחל שנתיים קודם.
באותה שנה, בהסכמתו של ג'ורג' גאלופ לשימוש בלעדי בסימן המסחרי "גאלופ", שינתה החברה את שמה ל-"גאלופ קוריאה" או "מכון המחקר של גאלופ קוריאה".
בשנת 1987, גאלופ קוריאה, בראשות פארק מו-יק, הפכה לחברה הראשונה שניבאה בהצלחה את תוצאות הבחירות לנשיאות בדרום קוריאה.
יתרה מזאת, היא חזתה באופן כמעט נכון את מספר הקולות שזכו המועמדים ב.
בשנות ה-90, גאלופ קוריאה הקימה, לראשונה בדרום קוריאה, מאגר מידע המוקדש לתוצאות סקרים.
בשנת 2006, גאלופ קוריאה בשיתוף עם החברה הסטטיסטית הקוריאנית, הקימה את הפרס האקדמי של גאלופ קוריאה (בקוריאנית: 한국갤럽학술상) כדי לעודד פיתוח סטטיסטיקה ופעילויות מחקר בתחומים קשורים.
מאז הוא הפך לאחד הפרסים היוקרתיים ביותר בתחום הסטטיסטיקה בדרום קוריאה.
במרץ 2021 חתמה גאלופ קוריאה על מזכר הבנות עם KT קורפוריישן להכנסת טכנולוגיית בינה מלאכותית בסקרי דעת קהל.
גאלופ קוריאה ידועה במחקרים ובסקרי דעת קהל שלה.
היא עורכת סקרים ציבוריים תקופתיים שונים כדי לבדוק את הפופולריות וההשפעה הנוכחית של מנהיגים פוליטיים, בדרנים וספורטאים.
בשנת 2012, היא פתחה תוכנית סקרים משלה בשם 'חוות הדעת היומית של גאלופ קוריאה', שבאמצעותה מוכרזות מדי שבוע תוצאות הסקר החדשות והן חופשיות לשימוש על ידי כל אחד.
היא גם פרסמה ספרים, כולל מונוגרפיות וכתבי עת, המתבססים על הסקרים שלה מאז 1978.
בדרן/קומיקאי השנה של גאלופ קוריאה
ספורטאי השנה של גאלופ קוריאה
גאלי עמדוני (באיטלקית: Ghali Amdouni; נולד ב-21 במאי 1993), ידוע בשמו הפרטי גאלי, הוא ראפר איטלקי.
נולד במילאנו להורים ממוצא תוניסאי.
את קריירת המוזיקה שלו החל תחת השם פוביה.
במרוצת השנים הוציא שני אלבומי אולפן, שדורגו בין עשרת המקומות הראשונים של מצעד האלבומים האיטלקי.
הוא ניצב חמש פעמים שונות בראש מצעד הסינגלים במדינה עם השירים "Ninna nanna", "Cara Italia", "Peace & Love", "Boogieman" ו-"Good Times".
שירו המצליח ביותר, "Ninna nanna", הגיע למקום הראשון למצעד בזכות נתוני סטרימינג בלבד.
נכון לשנת 2020 נמכרו יצירותיו של גאלי בכ-1.6 מיליון עותקים ברחבי איטליה.
לאורך הקריירה המוזיקלית שלו שיתף פעולה עם יוצרים איטלקיים ידועי-שם, דוגמת פדץ, גואה פקנו וסלמו, וגם עם אמנים בין-לאומיים, כמו אד שירן, סטורמזי וטראוויס סקוט.
גאלי היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.
שירו לתחרות, "Casa mia", סיים בערב הגמר במקום הרביעי.
גאלית סקוטית (בגאלית סקוטית: Gàidhlig (/ˈkaːlʲikʲ/), מילולית: גאלית) היא שפה במשפחת השפות הקלטיות השייכת למשפחת השפות ההודו-אירופאיות.
גאלית סקוטית מדוברת בעיקר באיים ההברדיים, במערב ההיילנדס הסקוטיים ובגלאזגו.
לא כל דוברי השפה, בפרט בגלאזגו, דוברים אותה כשפת אם או כשפה ראשונה.
הגאלית סקוטית משתייכת ל שבענף השפות הקלטיות האינסולריות, ולפיכך יש לה קשר הדוק עם אירית ומאנית המשתייכות גם כן לאותו הענף.
אין כל קשר בין השפה לבין סקוטית, שפה הקרובה לאנגלית ושייכת למשפחת השפות הגרמאניות.
אף על פי שהשפה אינה שכיחה ואינה במעמד של שפה רשמית בבריטניה, ישנם מאמצים לשמר אותה במספר מוסדות, בתי ספר ותחנת רדיו בשפה.
בסקוטלנד מופיעים שמות מקומות בגאלית על שלטים ציבוריים.
לעיתים רק הכתיב שונה, כמו העיר גלאזגו (Glasgow באנגלית, Glaschù בגאלית), ולעיתים השם שונה לחלוטין, כמו פורט ויליאם (Fort William באנגלית מול An Gearasdan בגאלית).
לפי החוק הבריטי ניתן להעניק אזרחות בריטית לאדם שדובר גאלית ושאינו דובר אנגלית.
במפקד האוכלוסין של סקוטלנד מ-2011 נמנו כ-57,375 דוברי גאלית סקוטית, שהם כ-1.1% מכלל אוכלוסיית סקוטלנד.
גאלפסטרים 5 (Gulfstream V) הוא מטוס מנהלים סילוני מהמתקדמים בעולם, מתוצרת חברת גאלפסטרים איירוספייס-ג'נרל דיינמיקס האמריקנית.
מספר מטוסים מדגם זה נרכשו על ידי חיל האוויר הישראלי, ונכנסו לשירות ב-2005. בחיל האוויר הישראלי קיבל המטוס את הכינוי "נחשון".
הגאלפסטרים 5 (מכונה גם G5) טס לראשונה ב-1995. הוא מסוגל לשאת 16 איש בתצורת מושבים סטנדרטית, ומסוגל לטוס למרחק של עד 6,500 מיל (12,038 ק"מ), מה שהפך אותו, בעת כניסתו לשירות, למטוס המנהלים הסילוני בעל הטווח הארוך ביותר שיוצר.
ה-G500 היא גרסה של ה-G550 בעלת טווח קצר יותר, שנכנסה גם היא לשירות בשנת 2003. היא בעלת מראה חיצוני זהה, כמו גם תא טייס זהה, אולם גרסה זו לא כוללת את מערכת ה-EVS (ראה בהמשך) כציוד סטנדרטי, אם כי היא זמינה כאופציה.
היא גם בעלת נפח דלק קטן יותר, מה שמגביל את טווחה ל-5,800 מייל.
מחירו של מטוס חדש מדגם זה, עומד על 45 מיליון דולר.
שדרוג שנעשה למטוס, ששוחרר לשוק ב-2003, בעל ביצועים טובים יותר ומכונה גאלפסטרים G550 (גאלפסטרים V SP).
דבר זה הפך את הגאלפסטרים 550 למטוס המנהלים הסילוני בעל הטווח הארוך ביותר בעולם.
תא הטייס של המטוס כולל ארבע תצוגות מתוצרת האניוול ו"מערכת ראייה משופרת" (EVS - Enhanced Vision System), מצלמת אינפרה-אדום המציגה תמונה המתקבלת על תצוגה עלית.
ה-EVS מאפשרת למטוס לנחות בתנאי ראות נמוכה.
מחירו של מטוס חדש מדגם זה, עומד על 62 מיליון דולר, וזמן ההמתנה למסירה הוא יותר משנה.
מבחינה חיצונית, מטוס זה נבדל מהגאלפסטרים 5 בכך שיש לו חלון נוסעים שביעי בצידו השמאלי (בניגוד לשישה בצד השמאלי ושישה או שבעה בצד הימני).
למטוסי גאלפסטרים 5 ו-550 גרסה צבאית תחת הכינוי "C-37".
משרתים בחיל האוויר האמריקני לצורך הטסת בכירים בממשל האמריקאי ומשימות מחלקת ההגנה האמריקאית כמו כן המטוס משמש את משמר החופים האמריקני.
במאי 2002 הפך משמר החופים האמריקני את אחד ממטוסי ה"C-37A" למטוס הפיקוד המבצעי וכינה אותו "CG-01".
בנובמבר 2001 נחתמה עסקה בין חברת "אלתא" לחברת "גאלפסטרים" לצורך רכישת מספר מטוסי גאלפסטרים G500 ו-G550 ושדרוגם על-פי דרישות חיל האוויר הישראלי.
המטוס הראשון נחת בבסיס לוד ב-26 ביוני 2005. בחיל האוויר הישראלי קיבל המטוס את הכינוי "נחשון".
למטוסים שלוש תצורות מתוכן שתי תצורות ישנות יותר: מטוס לאיסוף מודיעין אותות המכונה "נחשון שביט" (G-500), ומטוס שליטה ובקרה אווירית המכונה "נחשון עיטם" (G-550) עליו מותקנת מערכת ה"פלקון".
המטוסים נקלטו בטייסת 122 שכונתה בעבר "טייסת הדקוטה" ושינתה את שמה ל"טייסת הנחשון".
בסך הכול רכשה ישראל חמישה מטוסי נחשון.
באפריל 2021 נקלט בטייסת 122 דגם 550 "נחשון אורון", שהוא מטוס לאיסוף מודיעין.
ב-20 ביולי 2024 השתתף המטוס כמטוס פיקוד ושליטה במבצע יד ארוכה.
חיל האוויר האיטלקי מפעיל שני מטוסי גאלפסטרים 5 בתצורה התרעה אווירית, תוצרת אלתא.
חיל האוויר של סינגפור מפעיל ארבעה מטוסי גאלפסטרים 5 בתצורה התרעה אווירית, תוצרת אלתא.
הנעה: שני מנועי טורבו-מניפה מדגם BR710, מתוצרת חברת רולס-רויס, בעלי דחף של 15,385 ליברות-כוח (68.4 קילו-ניוטון) כל אחד
הנעה: שני מנועי טורבו-מניפה מדגם BR710A1-10, מתוצרת חברת רולס-רויס, בעלי דחף של 14,750 ליברות-כוח (65 קילו-ניוטון) כל אחד
גאלפסטרים אירוספייס קורפוריישן היא יצרנית מטוסים אמריקנית הפועלת כיחידה של ג'נרל דיינמיקס מאז 2001. ממוקמת בסוואנה, ג'ורג'יה, ארצות הברית.
היקף המכירות של החברה הוא מעל 2,000 מטוסים מאז 1958.
המטוס הראשון שנקרא גאלפסטרים היה הגראמן גאלפסטרים 1, בעל שני מנועי טורבו-פרופ, מתוצרת גראמן.
הצלחת תוכנית זו הובילה לפיתוחו של מטוס המנהלים הסילוני גראמן גאלפסטרים 2.
ב-1978 מכרה גראמן את גאלפסטרים לאמריקן ג'ט אינדסטריז שבבעלות אלן פולסון, ששינה את שם החברה לגראמן אמריקן.
רכישת תוכנית האיירו קומנדר מרוקוואל השלימה את גיבושה של גאלפסטרים אירוספייס החדשה.
ב-1985 קרייזלר רכשה את גאלפסטרים תמורת 637 מיליון דולר, כשפולסון נשאר אחראי, אך כמה שנים מאוחר יותר חבר פולסון לטד פורסטמן ושותפיו לרכוש את החברה בחזרה.
ב-1999 רכשה ג'נרל דיינמיקס את גאלפסטרים מחברת ההשקעות הפרטית פורטסמן ליטל.
שיתוף פעולה עם התעשייה האווירית
במאי 2001 רכשה גאלפסטרים את חברת "גלקסי אירוספייס" של התעשייה האווירית לישראל ומשפחת פריצקר.
"גלקסי אירוספייס" ייצרה שני דגמים של מטוסי מנהלים, מטוס ה"גלאקסי" וה"אסטרה-SPX" שפותחו בישראל.
ביוני 2001 הודיעה ג'נרל דיינמיקס בסלון האווירי בפריז כי לא תשתמש יותר בשמות מותגי המטוסים של גלאקסי, אלא תשתמש בשמות מותגים של מוצרים שלה.
ה"גלאקסי" שווק תחת השם "גאלפסטרים-200", וה"אסטרה-SPX" שווק תחת השם "גאלפסטרים-100".
פסי הייצור של שני המטוסים המשיכו לפעול בתעשייה האווירית כקבלן משנה ראשי.
ב-3 במאי 2005, בוצעה בהצלחה טיסת בכורה למטוס המנהלים חדש, "גאלפסטרים-G150".
מטוס, מקטגוריה בינונית שיכול להטיס שמונה נוסעים, שפותח ויוצר בתעשייה האווירית עבור גאלפסטרים.
באוקטובר 2009, חשפה גאלפסטרים והתעשייה האווירית מטוס מנהלים חדש ה"גאלפסטרים-G280".
בנובמבר 2018, הודיעה התעשייה האווירית כי בעקבות הפסדי עתק בתחום מטוסי מנהלים, היא שוקלת להפסיק את הייצור, אך לבסוף הוחלט לחדש את החוזה עם גאלפסטרים ולהשקיע בפיתוח דגם חדש, עקב חשיבות פעילות ייצור מטוסים בחברה, בכדי להמשך להיות בחזית הטכנולוגיה בתחום התעופה.
גראמן גאלפסטרים 1, מטוס מנהלים בעל שני מנועי טורבו-פרופ
גראמן גאלפסטרים 2, מכאן והלאה כל מטוסי גאלפסטרים הם מטוסי מנהלים בעלי שני מנועי סילון
סוחוי-גאלפסטרים S-21, תכנון של מטוס מנהלים סילוני על-קולי
גאלפסטרים אמריקן AA-1C לינקס ו-T-קאט
גאלפסטרים G100, במקור מטוס האסטרה SPX של התעשייה האווירית
גאלפסטרים G150, פיתוח המבוסס על האסטרה SPX של התעשייה האווירית
גאלפסטרים G200, המבוסס על הגלקסי של התעשייה האווירית
כיום (2019), מייצרת גאלפסטרים חמישה דגמים של מטוסים פרטיים:
גאלפסטרים G280, המבוסס על הגאלפסטרים G200 ומיוצר ברובו בתעשייה האווירית.
גאלפסטרים G350/G450, המבוסס על הגאלפסטרים 4-SP
גאלפסטרים G500/G550, המבוסס על הגאלפסטרים 5
גאלפסטרים G650 (ביצע טיסת בכורה ב-2009 ונמכר לראשונה ב-2012)
גאלף אייר היא חברת התעופה הלאומית של בחריין.
בסיסה הראשי נמצא בנמל התעופה הבינלאומי בחריין במנאמה בירת בחריין.
החברה נוסדה ב-24 במרץ 1950 תחת השם "גאלף אביאיישן".
ב-18 בנובמבר 2020, בהמשך להסכמי אברהם, במסגרת ביקור רשמי של שר החוץ הבחרייני, עבד א-לטיף א-זיאני, נחת, לראשונה, מטוס של החברה בישראל.
במהלך הביקור נידונה, בין היתר, הכוונה להפעלת טיסות מסחריות בין נמל התעופה בן-גוריון לנמל התעופה הבינלאומי בחריין.
החברה החלה להפעיל שתי טיסות שבועיות בקו זה ב-30 בספטמבר 2021.
גאמבס היא שפת תכנות הדומה ל-Visual Basic בלינוקס.
Gambas הוא ראשי תיבות רקורסיבים של Gambas Almost Means Basic (הכוונה של גאמבס היא כמעט בייסיק).
עבודה עם בסיסי נתונים כמו MySQL או PostgreSQL
בניית אפליקציות של KDE בעזרת DCOP
גאמבס עובד ב-GUI וב-QT, וכדי להריץ תוכניות נדרשת החבילה GAMBAS-RUNTIME.
לעת עתה אין גרסה ל-Windows אבל ניתן להריץ אותו ב-Cygwin מלבד תכונות גרפיות.
גאליקה היא ספרייה דיגיטלית של הספרייה הלאומית של צרפת.
יש בה גרסאות דיגיטליות של ספרים, מפות, כתבי עת, תצלומים ואוסף של כתבי יד מאוירים.
בשנת 1997 נפתח פרויקט גאליקה במטרה להיות "הספרייה הווירטואלית של האנשים הכנים", זאת בעוד שכבר ב-1992 החל תהליך הדיגיטציה של מסמכיה.
בשנת 2000 הועלתה גרסה שנייה של המיזם לאינטרנט.
בשתי הגרסאות מרבית הטקסטים מוצגים בפורמט של תמונה.
גאלרי לפאייט היא רשת חנויות כלבו יוקרתית, החנות הראשית של הרשת נמצאת בשדרות אוסמן ברובע התשיעי של פריז.
לרשת מספר סניפים ברחבי העולם בין היתר בברלין, דובאי, איסטנבול, בייג'ינג, שאנגחאי, לוקסמבורג, דוחא, ג'קארטה ודובאי.
בשנת 1894, פתחו שני בני דודים יהודים צרפתים, תיאופיל בדר ואלפונס קאהן, סדקית קטנה בשם Les Galeries Lafayette בפינת הרחובות לה פאייט ורחוב שוסה-ד'אנטין (Rue de la Chaussée-d'Antin).
בזכות מיקומה האידיאלי בקרבת האופרה גרנייה, תחנת סן לאזאר וכמה מהשדרות הרחבות של פריז, הפכה החנות מהר מאוד לפופולרית בקרב תושבי ועובדי האזור, זאת יותר מ-40 שנה אחרי פתיחת חנות הכלבו הראשונה בפריז לֶה בּוֹ מַרשֶׁה (Le Bon Marché).
בשנת 1896, החברה רכשה את המבנה שברחוב לה פאייט 1, ובשנת 1903 את המבנים שב-38, 40 ו-42 בשדרות אוסמן, וכן את מספר 15 ברחוב שוסה-ד'אנטין, כולם מתחברים למתחם גדול אחד.
באוקטובר 1912 נחנכה החנות החדשה, בעלת 5 קומות ו-96 מחלקות שונות, החל מסלון תה ועד לספרייה ומספרה.
במרכז החנות הונחה כיפה ביזנטית מזכוכית ממוסגרת במתכת המעוטרת במוטיבים פרחוניים, 33 מטרים גובהה.
לבקשת תיאופיל בדר, במרכז הכיפה בהק אור זהוב שקרן על החלל המרכזי של החנות וסחורתה.
מהקומה האחרונה ניתן היה לעלות למרפסת הצופה על העיר פריז, ובפרט על מגדל אייפל שנחנך כעשור לפני כן.
הכל נבנה ותוכנן ברוח האופנה העדכנית ביותר.
החנות הפכה לחנות יוקרה משגשגת ומשכה לקוחות רבים.
החל מתקופת השפל הגדול ב-1929 נכנסה החנות לשפל גם היא, שנמשך עד לאחר מלחמת העולם השנייה.
בשנות ה-50 של המאה ה-20 חזרה החנות לקדם את עצמה מחדש, בין היתר על ידי ארגון ביקורי מפורסמים כגון אדית פיאף והכרזה על מבצעים מיוחדים.
ב-1958 למשל יצאה החנות במבצע בשם "שלושת הימים" (les 3J) במסגרתו הציעה מוצרים באיכות מעולה במחירים נמוכים להפליא.
בין השנים 1952 ו-1956 התווספו לחנות מדרגות נעות ושתי קומות מסחר.
בשנת 2004 נפתח בכלבו סניף ראשון של רשת בתי הקפה הישראלית ארקפה.
הסניף נסגר לאחר מספר שנים.
בשנת 2005, התרחש מאבק שליטה בין שתי המשפחות בעלות הרשת, לאחר שבספטמבר 2004 נפטר אטיין מולין שהיה המנכ"ל ונצר למשפחת המייסדים.
משפחת מולין רכשה לבסוף את חלקה של משפחת מאייר.
בינואר 1997 קיבלה רשת שקם את הזיכיון לייצוג חברת גאלרי לאפייט בישראל.
במסגרת הזיכיון הקימה שקם רשת חנויות בשם "שקם גאלרי" בה נמכרו מוצרים של גאלרי לאפייט, הרשת כללה 11 סניפים, שסניף הדגל היה ממקום בקניון עזריאלי.
בשנת 2000 רכשה את "שקם גאלרי" רשת המשביר לצרכן, סגרה חלק מהסניפים ושינתה את שמם של הסניפים האחרים.
גאמורה היא דמות בדיונית של גיבורת-על חייזרית המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת Strange tales #180 מיוני 1975 ונוצרה על ידי האמן ג'ים סטארלין.
גאמורה היא האחרונה מבני מינה, שהושמדו בידי זן חייזרי בשם "הבּאדוּן".
היא נמצאה בידי תאנוס, הטיטאן המטורף, שהחליט להשתמש בה כנשק.
היא עברה אימונים מפרכים על ידיו במטרה להתנקש בחייו של מאגוס, אישיותו האפלה של אדם וורלוק.
תאנוס הפגין כלפיה מעט מאוד חיבה, אך גאמורה הייתה נאמנה מאוד לאיש שהבטיח לה נקמה ברוצחיה של בני משפחתה.
היא מיומנת באמנויות לחימה, וכוחותיה כוללים כוח על-אנושי, זריזות וכן יכולת ריפוי מואצת.
עד מהרה היא זכתה לכינוי "האישה הקטלנית ביותר בכל רחבי הגלקסיה".
תוארה לרוב כמושא אהבתם של אדם וורלוק ונובה.